Pintér-kert Arborétum 🌳🌲 látogatása Pécsett
2025-11-07 10:00 - 11:30 UTC | Pintér-kert Arborétum, Pécs, Tettye tér 9., Pécs, Baranya, 7625, Magyarország
Pintér-kert Arborétum látogatása Pécsett a Tettyén 2025.11.07-én 10 órától!
A Xavin Hotel eseménynaptárában szívesen osztjuk meg a Duna-Dráva Nemzeti Park kínálta programlehetőségeket, mivel egész évben színvonalas és érdekes kirándulásokkal jelentkeznek a nemzeti park munkatársai a természetbarát családok vagy személyek, társaságok számára. Ilyen például az Ormánságban, a Dráva árterében időről-időre megrendezett dzsungeltúra is.
A Pintér-kert Arborétum Pécs egyik legvarázslatosabb természeti kincse, amely a Tettye városrészben található. Az arborétumot Pintér János (1879-1933) pécsi banktisztviselő és kertész hozta létre a 20. század elején, és ma a Duna-Dráva Nemzeti Park Igazgatóság kezelésében áll. A kert különlegessége, hogy a Mecsek déli lejtőin kialakított sziklakerttel, mediterrán hangulatú növényekkel és gazdag növénygyűjteménnyel várja a látogatókat.
A területet romantikus sétautak, kis tavak és lenyűgöző kilátópontok teszik még hangulatosabbá. A Pintér-kert nemcsak botanikai különlegességekben gazdag, hanem kulturális események és családi programok helyszíneként is ismert, így minden évszakban érdemes felkeresni. Az arborétumlátogatás során a szentimentális tájképi kert mellett főként örökzöld növényeket tekinthetnek meg az érdeklődők, de egy mesterséges várrom, fa pavilon, két vízmedence, valamint több szobor is megtalálható még a kertben.

A résztvevők szakvezető kalauzolásával betekintést nyerhetnek a közel száz éves múltra visszatekintő gyűjteményes kertben megtalálható különleges örökzöldek, gyümölcsfák, díszfák világába.
Időpont: 10.00
A program időtartama: 1 óra
Részvételi díj: 1500 Ft/fő, mely az idegenvezetőnél fizetendő készpénzzel a program kezdete előtt.
Cím: Pécs, Tettye tér 9.
A programot a Duna-Dráva Nemzeti Park Igazgatóság munkatársa vezeti. Fontos a kényelmes túracipő/bakancs és az időjárásnak megfelelő öltözék megválasztása.

Velünk élő történelem ✝ Pécs
2025-11-08 10:00 - 11:30 | Pécs, Székesegyház, Dóm tér 2, Pécs, Baranya, 7621, Magyarország
Velünk élő történelem – Séta a Pécsi Székesegyház altemplomában, valamint a Székesegyház körül 2025.11.08-án 10:00 – 11:30 között! Ingyenes programlehetőség.
A Pécsi Székesegyházról röviden
A Pécsi Székesegyház, teljes nevén a Szent Péter és Szent Pál székesegyház, Pécs városának és a magyar kereszténységnek egyik legjelentősebb és leglátványosabb egyházi épülete. Története szorosan összefonódik a város múltjával, hiszen már a 11. században is templom állt a mai helyén, amelyet Szent István király alapított a frissen létrehozott pécsi püspökség székhelyeként.
A székesegyház az idők során számos átalakításon ment keresztül. Az eredeti, román stílusban épült templomot a 12–13. században kibővítették, majd a török hódoltság idején (1543–1686) dzsámiként használták, ami jelentős károkat okozott az épületben. A felszabadulás után, a 18. században barokk stílusban építették újjá, azonban a ma látható neoromán formáját csak a 19. század végén, Schulek Frigyes tervei alapján nyerte el.
A székesegyház négy karcsú tornya, impozáns homlokzata és művészien díszített belső tere meghatározó része a pécsi látképnek. A belső falfestményeket olyan neves művészek készítették, mint Lotz Károly és Vaszary János. Az épület alatt található a püspöki kripta, ahol több pécsi püspök és egyházi vezető nyugszik, ezzel is erősítve a székesegyház történelmi és szakrális jelentőségét.

Velünk élő történelem – részletek
A pécsi székesegyházról és környezetéről tudhatunk meg többet a területet kiemelkedően ismerő Tóth Zsolt régész-főmuzeológus segítségével. A programon való részvétel ingyenes, és regisztrálni sem kell. Találkozó a székesegyház nyugati bejáratánál.
A séta a szerdai előadás folytatása, de immár a helyszínen. Itt inkább a részletekről lesz szó.
A séta során a résztvevők körbejárják a székesegyház épületét és konkrét helyekhez kapcsolódóan kerülnek bemutatásra az érdekességek s a földben rejtőző régészeti emlékek. Megismerkedhetnek többek között az épület körüli temetőkkel, az épület ősének tekinthető I. számú Cella Trichorával. Képet kapunk arról, hogyan nézett ki a Dóm tér a középkorban. A székesegyház mellett a középkori püspöki palotákról is szó esik, s természetesen megkerülhetetlen a „középkori egyetem kérdésköre”.
A séta második fele magában a székesegyházban folytatódik és ott is zárul, azaz belülről is megszemlélhetik a látogatók az épületet, sőt, megtudhatják azt is, hogy ezt a templomot miért nevezik „székes”egyháznak.
A látogatás fő színtere az altemplom. Szűkebben véve itt kezdődött a mai Pécs története. Megtudhatjuk, hogy miért, s ennek milyen régészeti nyomai maradtak fenn.
Itt esik szó az ismeretlen nevű mártírról, Orseolo Péterről, Szent Mór személyéről és természetesen Janus Pannonius püspökről. Mindegyiküket itt temették el, volt, akit többször is.
A túra során a székesegyházba és annak altemplomába megyünk be, a többi épületet, s azok múltját kívülről ismerjük meg.
Az esemény a Múzeumok Őszi Fesztiváljának programja.

Séta a föld alatt - Pécsen!
2025-11-22 11:00 - 2025-12-27 13:00 | Pécs, Cella Septichora, Szent István tér, Pécs, Baranya, 7621, Magyarország
Séta a föld alatt Pécsen – fedezzük fel a világörökség részét képező történelmi emlékeket a városban hétvégente 2025-ben is! Fókuszban a Cella Septichora és a Littke Pezsgőház pincerendszere.
Séta a Föld alatt Pécsen – A Cella Septichora
A pécsi Cella Septichora az ókeresztény kultúra egyik legjelentősebb hazai emlékhelye, amely méltán számít a város egyik kiemelt nevezetességének. A föld felszíne alatt húzódó sírkamrák különleges atmoszférája és történelmi értéke minden ide látogatót lenyűgöz. A komplexum annak az ókeresztény temetőnek a részét képezi, amelyet az UNESCO 2000-ben a Világörökség listájára emelt, hangsúlyozva egyediségét és kulturális jelentőségét.
A Cella Septichora Látogatóközpont bejárása mintha visszarepítené az embert az időben: a látogatók közelről ismerhetik meg a 4. századi temetkezési hagyományokat, valamint az itt élt közösségek vallási életét és művészetét. A többkamrás sírterek falain ma is láthatók az ókeresztény ikonográfia jellegzetes díszítései, amelyek aprólékos kidolgozásuk révén a kor művészeinek magas szintű tudását mutatják.
A freskók és a terek kialakítása egyaránt arról árulkodik, hogy a temetkezések a gyakorlati funkción túl mélyebb jelentéssel is bírtak.
Mit kínál a programlehetőség?
A Cella Septichora idegenvezetője bemutatja az ókori síremlékek építészeti és falfestészeti kincseit, valamint izgalmas régészeti leleteit.
Szintén felfedezhetjük a Littke Pezsgőpince titkos labirintusát, ahol egykor szerzetesek és borászok is munkálkodtak és ahol a korablei pezsgőkészítés helyszíneit, eszközeit is megismerhetik az érdeklődők. A történelmi hangulatot idéző pincelabirintus bejárása során megismerhetők a hagyományos pezsgőkészítési eljárások is. A zseblámpás felfedezőtúra sötét járatokkal, rejtélyes zegzugokkal, egy csipetnyi kalanddal vár mindenkit!

Jegyvásárlás, részletek

Találkozó és jegyvásárlás: Cella Septichora Látogatóközpont, Szent István tér
A túra hossza: kb. 2 óra
Belépőjegyek (idegenvezetéssel)

Felnőtt: 7 300 Ft
Diák, nyugdíjas, pedagógus: 5 900 Ft

Telefon: +36 30 701 3771
Honlap: pecsorokseg.hu
E-mail: info@pecsorokseg.hu

Online jegyvásárlás: https://jegymester.hu/production/382551/Fold-alatti-Pecs
Föld alatti séta – időpontok
A programlehetőségen szombatonként lehet részt venni 11:00 – 13:00 között, az alábbi napokon:

2025.11.22.
2025.11.29.
2025.12.06.
2025.12.13.
2025.12.20.
2025.12.27.

Szállodánkban az őszi wellness csomagajánlatunk remek lehetőséget biztosít arra, hogy Pécs Világöröksége mellett Harkány remek gyógyvizét is megismerjék az érdeklődők! Ne habozzon, hanem foglaljon most!
https://www.xavinhotelharkany.hu/room/oszi-wellness-napok-gyogy-es-elmenyfurdo-belepovel/

Pécsi Sörfőzde 🍻 gyárlátogatás
2025-11-29 10:00 - 12:00 | Pécsi Sörfőzde, Alkotmány u. 94., Pécs, Baranya, 7624, Hungary
Pécsi Sörfőzde – gyárlátogatás 2025.11.29-én 10 órától! Ismerjük meg a sörkészítés alapanyagait, eszközeit és a különböző változatait, sőt, kóstoljunk is a kész sörökből!
A Pécsi Sörfőzde története
A pécsi sörfőzés hagyománya évszázadokra nyúlik vissza: már a 14. században, egy ferences kolostor területén folyt sörfőzés a területén, hiszen a szerzetesek a mecseki források vizét használták.
A modern, ipari jellegű sörgyártás a 19. század közepén indult fejlődésnek: Leopold Hirschfeld 1848-ban megvásárolta a pécsi kórházi sörfőzdét, amelyet fokozatosan nagyüzemi méretűvé bővített. A vállalkozást később fia, Sámuel Hirschfeld vitte tovább, aki új kutak fúratásával biztosította a Mecsek hegység vizének elérését – ez a vízforrás a mai napig a főzde ellátását szolgálja.
1907-ben bejegyezték a Szalon Sör márkanevet, amely azóta is a gyár legmeghatározóbb termékcsaládjának számít. Hogy kicsit hazabeszéljünk: az elmúlt években valóban egy remek ár/érték arányú, „minden napos” sörré vált, amely még Winkel Róbert figyelmét is felkeltette. 😂
1911-ben a vállalat részvénytársasággá alakult (korábban Hirschfeld Sörgyár Rt. néven), majd később Pannónia Sörfőző Rt.-ként is ismert lett. A 20. század megpróbáltatásokkal teli időszaka – a gazdasági válságok, a két világháboró és a kommunista államosítás – sem tudta teljesen megtörni a céget: a sörfőzde folyamatosan működött, bár a második világháború után állami tulajdonba került.
Ez ugyanakkor érzékelhetően megtépázta a főzde korábbi hírnevét, és látványos „márkaerózió” következett be: a mennyiségi termelés a minőség rovására ment, így sokan joggal fordultak el a város ikonikus márkájától. A rendszerváltást követően, 1992-ben újra magántulajdonba került a cég, majd 1993-ban az osztrák Ottakringer-csoport vásárolta meg a főzdét.

Az új tulajdonos komoly beruházásokat hajtott végre, modernizálta a gyártási folyamatokat, amitől a főzde termelése és minősége is megújult. 2017-ben aztán vállalat ismét visszakerült magyar kézbe: a Szemerey család vásárolta fel a főzdét, akiket organikus gazdálkodás és minőségi sörkészítés iránti elkötelezettség jellemez.
Összességében valószínűleg nem szerénytelenség azt mondani, hogy objektív szemmel nézve is sokat javult a márka hírneve az elmúlt években és talán sokan újra ráleltek Pécs város egyik büszkeségére.
Gyárlátogatások 2025-ben
A Pécsi Sörfőzde új tulajdonosainak szemléletváltását jól mutatja az is, hogy az elmúlt években rendszeresen szerveznek vezetett üzemlátogatásokat. Ezek során a vendégek a teljes gyártási folyamatot végigkísérhetik, és első kézből tapasztalhatják meg – szó szerint saját szemükkel és ízlelőbimbóikkal –, milyen is egy igazi, frissen csapolt pécsi sör!
A program tartalma:

Vezetett túra a főzdében
A sörfőzés teljes folyamatának bemutatása
Történetek és érdekességek a Pécsi Sör múltjából
Vezetett sörkóstoló a teljes termékkínálatból
A részvétel regisztrációhoz kötött!
Jelentkezni minden héten csütörtök estig lehet az alábbi oldalon: https://pecsisor.hu/gyarlatogatas/
Részvételi díj: 4.000 Ft / fő
Időtartam: kb. 2 óra

Sörtúra időpontok:

2025.11.29. 10:00
2025.12.06. 10:00
2025.12.13. 10:00
2025.12.20. 10:00

Borszalon Pécsen 2025 adventjén
2025-11-30 14:00 - 20:00 | Pécs, Vásárcsarnok, Zólyom u. 4., Pécs, Baranya, 7622, Hungary
Borszalon Pécsen – az előző évekhez hasonlóan idén már a 7. alkalommal jelentkezik a legminőségibb borokat felsorakoztató esemény, 2025.11.30-án 14:00 – 20:00 óráig a Pécsi Vásárcsarnokban!
Az Adventi Borszalon Pécs egyik meghatározó gasztronómiai és borkultúrális rendezvénye, amelyet a karácsony előtti időszakban tartanak meg. A program célja, hogy bemutassa a minőségi borokat és helyi termékeket, valamint lehetőséget adjon a borbarátoknak és a gasztronómia iránt érdeklődőknek arra, hogy az advent hangulatában találkozzanak, közösen készülődve az ünnepekre.
A rendezvény ötlete részben abból fakad, hogy a térségben egyre nagyobb igény mutatkozott egy beltéri, kulturált borgasztronómiai eseményre az adventi időszakban – olyan helyszínre, ahol nemcsak kóstolni lehet, hanem szakmai beszélgetések, helyi termékeket felvonultató standok és kézműves árusok is várják a látogatókat. Az elmúlt években számos neves pince képviseltette magát a Borszalonon, többek között villányi, szekszárdi és tolnai borászatok, de országos borvidékek tételei és külföldi kiállítók is megjelentek. A „Zé Feszt” keretében külön figyelem irányult a pécsi nemesítésű zé-szőlőfajtákra (zenit és zenit-jellegű borok).
A program kínálata rendszerint az alábbi elemekből áll:

korlátlan borkóstolás a rendezvény teljes időtartama alatt,

helyi termékeket és kézműves árukat felvonultató vásár (sajtok, pékáruk, húskészítmények, csokoládék, desszertek stb.),

kedvezményes vásárlási lehetőség a borokra és a helyi termékekre,

díjátadók (pl. Pannon Borrégió Top5 pincészet, étterem, szálláshely),

közösségi és kulturális programok, beszélgetések borászokkal.

A 2022-ben átadott új Pécsi Vásárcsarnok jelentősen hozzájárul a rendezvény magas színvonalához: modern, tágas tereivel ideális környezetet teremt nagyszámú kiállító és látogató fogadásához, valamint lehetővé teszi a vásári, kóstolási és bemutató események gördülékeny megszervezését.
Adventi Borszalon 2025 – információk az idei eseményről
A rendezvényen az előzetes visszajelzések alapján idén még több külföldi kiállítóra is számíthatunk, mint az elmúlt években. A helyszín továbbra is a Pécsi Vásárcsarnok, ahol advent első vasárnap délutánján várják a szervezők mindazokat, akik érdeklődnek a borok és a gasztronómia világa iránt. 🍷🍾
Az Adventi Borszalon idén is a korábban megszokott színvonalat képviseli:

100+ kiállító – hazai és külföldi pincészetekkel
400+ kóstolható bor
50+ helyi termelő és kézműves kiállító
Korlátlan borkóstolás a program teljes ideje alatt
Helyi termékek kóstolója és vásárlási lehetőség

Online jegyelővétel az alábbi linken lehetséges.

Arborétumlátogatás Pécsen 🌳🌲
2025-12-05 10:00 - 11:30 | Pintér-kert Arborétum, Pécs, Tettye tér 9., Pécs, Baranya, 7625, Magyarország
Arborétumlátogatás Pécsen – a Pintér-kertben a Tettyén 2025.12.05-én 10 órától!
A Xavin Hotel eseménynaptárában szívesen osztjuk meg a Duna-Dráva Nemzeti Park kínálta programlehetőségeket, mivel egész évben színvonalas és érdekes kirándulásokkal jelentkeznek a nemzeti park munkatársai a természetbarát családok vagy személyek, társaságok számára. Ilyen például az Ormánságban, a Dráva árterében időről-időre megrendezett dzsungeltúra is.
A Pintér-kert Arborétum Pécs egyik legvarázslatosabb természeti kincse, amely a Tettye városrészben található. Az arborétumot Pintér János (1879-1933) pécsi banktisztviselő és kertész hozta létre a 20. század elején, és ma a Duna-Dráva Nemzeti Park Igazgatóság kezelésében áll. A kert különlegessége, hogy a Mecsek déli lejtőin kialakított sziklakerttel, mediterrán hangulatú növényekkel és gazdag növénygyűjteménnyel várja a látogatókat.
A területet romantikus sétautak, kis tavak és lenyűgöző kilátópontok teszik még hangulatosabbá. A Pintér-kert nemcsak botanikai különlegességekben gazdag, hanem kulturális események és családi programok helyszíneként is ismert, így minden évszakban érdemes felkeresni. Az arborétumlátogatás során a szentimentális tájképi kert mellett főként örökzöld növényeket tekinthetnek meg az érdeklődők, de egy mesterséges várrom, fa pavilon, két vízmedence, valamint több szobor is megtalálható még a kertben.

A résztvevők szakvezető kalauzolásával betekintést nyerhetnek a közel száz éves múltra visszatekintő gyűjteményes kertben megtalálható különleges örökzöldek, gyümölcsfák, díszfák világába.
Időpont: 10.00
A program időtartama: 1 óra
Részvételi díj: 1500 Ft/fő, mely az idegenvezetőnél fizetendő készpénzzel a program kezdete előtt.
Cím: Pécs, Tettye tér 9.
A programot a Duna-Dráva Nemzeti Park Igazgatóság munkatársa vezeti. Fontos a kényelmes túracipő/bakancs és az időjárásnak megfelelő öltözék megválasztása.

Pécsi Sörfőzde 🍻 gyárlátogatás
2025-12-13 10:00 - 12:00 | Pécsi Sörfőzde, Alkotmány u. 94., Pécs, Baranya, 7624, Hungary
Pécsi Sörfőzde – gyárlátogatás 2025.12.13-án 10 órától! Ismerjük meg a sörkészítés alapanyagait, eszközeit és a különböző változatait, sőt, kóstoljunk is a kész sörökből!
A Pécsi Sörfőzde története
A pécsi sörfőzés hagyománya évszázadokra nyúlik vissza: már a 14. században, egy ferences kolostor területén folyt sörfőzés a területén, hiszen a szerzetesek a mecseki források vizét használták.
A modern, ipari jellegű sörgyártás a 19. század közepén indult fejlődésnek: Leopold Hirschfeld 1848-ban megvásárolta a pécsi kórházi sörfőzdét, amelyet fokozatosan nagyüzemi méretűvé bővített. A vállalkozást később fia, Sámuel Hirschfeld vitte tovább, aki új kutak fúratásával biztosította a Mecsek hegység vizének elérését – ez a vízforrás a mai napig a főzde ellátását szolgálja.
1907-ben bejegyezték a Szalon Sör márkanevet, amely azóta is a gyár legmeghatározóbb termékcsaládjának számít. Hogy kicsit hazabeszéljünk: az elmúlt években valóban egy remek ár/érték arányú, „minden napos” sörré vált, amely még Winkel Róbert figyelmét is felkeltette. 😂
1911-ben a vállalat részvénytársasággá alakult (korábban Hirschfeld Sörgyár Rt. néven), majd később Pannónia Sörfőző Rt.-ként is ismert lett. A 20. század megpróbáltatásokkal teli időszaka – a gazdasági válságok, a két világháboró és a kommunista államosítás – sem tudta teljesen megtörni a céget: a sörfőzde folyamatosan működött, bár a második világháború után állami tulajdonba került.
Ez ugyanakkor érzékelhetően megtépázta a főzde korábbi hírnevét, és látványos „márkaerózió” következett be: a mennyiségi termelés a minőség rovására ment, így sokan joggal fordultak el a város ikonikus márkájától. A rendszerváltást követően, 1992-ben újra magántulajdonba került a cég, majd 1993-ban az osztrák Ottakringer-csoport vásárolta meg a főzdét.

Az új tulajdonos komoly beruházásokat hajtott végre, modernizálta a gyártási folyamatokat, amitől a főzde termelése és minősége is megújult. 2017-ben aztán vállalat ismét visszakerült magyar kézbe: a Szemerey család vásárolta fel a főzdét, akiket organikus gazdálkodás és minőségi sörkészítés iránti elkötelezettség jellemez.
Összességében valószínűleg nem szerénytelenség azt mondani, hogy objektív szemmel nézve is sokat javult a márka hírneve az elmúlt években és talán sokan újra ráleltek Pécs város egyik büszkeségére.
Gyárlátogatás alkalmak 2025-ben
A Pécsi Sörfőzde új tulajdonosainak szemléletváltását jól mutatja az is, hogy az elmúlt években rendszeresen szerveznek vezetett üzemlátogatásokat. Ezek során a vendégek a teljes gyártási folyamatot végigkísérhetik, és első kézből tapasztalhatják meg – szó szerint saját szemükkel és ízlelőbimbóikkal –, milyen is egy igazi, frissen csapolt pécsi sör!
A program tartalma:

Vezetett túra a főzdében
A sörfőzés teljes folyamatának bemutatása
Történetek és érdekességek a Pécsi Sör múltjából
Vezetett sörkóstoló a teljes termékkínálatból
A részvétel regisztrációhoz kötött!
Jelentkezni minden héten csütörtök estig lehet az alábbi oldalon: https://pecsisor.hu/gyarlatogatas/
Részvételi díj: 4.000 Ft / fő
Időtartam: kb. 2 óra

Gyárlátogatás időpontok:

2025.12.13. 10:00
2025.12.20. 10:00

Pécs-Harkány Országúti Futóverseny 2026 🏃
2026-03-08 11:00 - 15:00 | Pécs, Széchenyi tér., Pécs, Baranya, 7600, Hungary
Pécs-Harkány Országúti Futóverseny – 2026.03.08-án vasárnap 11 órától!
A verseny célja: a futás népszerűsítése, a téli felkészülés felmérése 25,6 kilométeres távon. A Pécs-Harkány Futóversenyt minden évben megrendezzük, így könnyen összehasonlíthatóak az eredmények. A régió legrégebbi futóversenye kiváló felkészülési lehetőséget nyújt az év fontos versenyeire (maraton, félmaraton). Emellett a Pécs-Harkány Futóverseny lehetőséget biztosít a tömegsport, a versenysport és a vállalati sport részére, fontos szerepe van a közösségépítésben.
Az ország minden részéből, sőt a határon túl is érkeznek versenyzők, így a rendezvény turisztikai szempontból is kiemelt jelentőséggel bír, lehetőséget ad Pécs és Harkány, valamint a környékük nevezetességeinek a megismertetése.
Az útvonal sokak számára ismerős lehet a korábbi évekből, idén is kb. 25 km a táv:
A Pécs-Harkány Országúti Futóversenyek Magyarország egyik legrégebbi és legnépszerűbb futóeseményei, amelyeket több mint négy évtizede rendeznek meg. A verseny különlegessége a festői útvonal, amely Pécs városától indul, és a híres harkányi fürdővárosban ér véget. Az esemény nemcsak a futók állóképességét és kitartását teszi próbára, hanem a közösségi élményről és a sport iránti szenvedély megosztásáról is szól.
Egyéni indulók és váltócsapatok is részt vehetnek, így mindenki megtalálhatja a számára megfelelő kihívást. A verseny a régió egyik sportos ünnepévé vált, amely évente több száz résztvevőt és szurkolót vonz.
Minden kedves versenyzőnek sikeres felkészülést, aki pedig drukkolna, annak is kellemes időtöltést kívánunk!
Kérjük a gépjárművel közlekedőket, hogy lehetőség szerint kerülőúton közelítsék meg Pécs felől Harkányt ill. Harkány felől Pécset.
Bővebb információk a PVSK honlapján találhatók.

A mezek:
Pécs Harkány futóverseny – mezek – 2026
Pécs Harkány futóverseny – mezek – 2026

Zarándokút: Remény és feltámadás
2026-04-04 06:30 - 17:00 | Máriagyűdi Kegyhely, Vujicsics T. u. 66., Máriagyűd, Baranya, 7818, Magyarország
Zarándokút Pécs és Máriagyűd között – „A remény és feltámadás” Beavató zarándoklat a Mária Út Pécs- Máriagyűd szakaszán 2026.04.04-én 6:45-től
Pár éve már beszámoltunk eseménynaptárunkban egy éjszakai zarándokútról Pécs és Máriagyűd között, most azonban egy nappali eseményre invitáljuk Önöket, melyet most is a két település közötti útra szerveznek a szervezők.
Tudnivalók:

Név: Beavató Zarándoklat 2026. április 4-én szombaton a remény és feltámadás jegyében.
Táv: Pécs-Máriagyűd 25 km (a Mária úton)
Téma: Az élet győzelme
Indulás: Pécs, Tesco Parkoló ( 7631 Pécs, Kincses u.1 )
Gyülekező: 6:45-től, indulás 7:00 órakor
Jelentkezés itt

Hazautazás egyénileg, (távolsági busz indul 17:30-kor Pécsre)
Felszerelés: bakancs, réteges ruházat, eső felszerelés, étel-ital, busz ktg.
Mindenki saját felelősségére vesz részt a zarándoklaton!

Zarándokút Pécs ✝️ Máriagyűd
2026-05-09 07:00 - 15:30 | Pécs, Kincses u. Tesco, Kincses u. 1., Pécs, Baranya, 7631, Magyarország
Zarándokút Pécs és Máriagyűd között, 25 km-es távolsággal 2026.04.09-én 7:00 – 15:00 között.
Pécs – Máriagyűd Zarándokút információk
Ahogy arról már korábban is több alkalommal beszámoltunk az eseménynaptárunkban, a zarándokút a Pécs – Máriagyűd távot öleli fel.

A Pécsi Egyházmegyei Hivatal és Felföldi László megyéspüspök hívja és várja az egyházközségeket, közösségeket, egyéni zarándokokat az egyházmegye május 9-én tartandó máriagyűdi gyalogos zarándoklatára, melyet idén a békéért ajánlott fel a főpásztor.

A gyalogos zarándokok reggel 7.00 órától gyülekeznek Pécs határában, a II. János Pál pápa útján található volt FEMA-parkolóban és 7.30-kor indulnak az 58-as úton Szalánta, majd pedig a Túrony érintésével Máriagyűdre. A kerékpáros zarándokok 8.30 órakor találkoznak a Dóm téren és indulnak a kegyhelyre.

Indulás: Pécs, Tesco Parkoló ( 7631 Pécs, Kincses u.1)
Gyülekező: 6:45-től, indulás 7:00
Érkezés Máriagyűdre: 15:00
Felszerelés: bakancs, réteges ruházat, eső felszerelés, étel-ital, busz ktg.
Hazautazás egyénileg, (távolsági busz indul 17:30-kor és 19:35-kor Pécsre)
Mindenki saját felelősségére vesz részt a zarándoklaton!

PROGRAM A MÁRIAGYŰDI KEGYHELYEN

A zarándokok várható érkezése a kegyhelyre kb. 14.00 órától.
A helyszínre érkezést követően a zarándokok közös imádságban mondanak köszönetet a zarándoklat kegyelmeiért.
A kegyhelyen a zarándoklat záró szentmiséje előtt folyamatos gyónási lehetőség biztosított. A szentgyónás végzésére alkalmas helyszíneket táblák mutatják.
A zarándoklatot záró ünnepi szentmisét 15.30-kor mutatja be Felföldi László pécsi megyéspüspök a jelenlévő papság koncelebrálásával a kegyhely szabadtéri oltáránál.

Zarándokút

Tour de Hongrie - 2026
2026-05-16 12:00 - 16:30 | Pécs, Széchenyi tér., Pécs, Baranya, 7600, Hungary
Idén szintén elstartol a Tour de Hongrie 2026. május 13-án Gyula – Békéscsaba szakaszon.
Az 5 szakaszból álló Tour de Hongrie 4. szakasza Mohács – Pécs, Harkány érintésével amely összesen 188 km hosszú és az egyetlen hegyi befutónak ad helyet, a cél pedig nem más mint a Pécsi Állatkert.
Tour de Hongrie
Rajt: 2026. május 16. (szombat) 12:00, Mohács, Deák tér
Befutó: ~16:30, Pécs, Állatkert
Szintemelkedés: 2080 m
A 2026-os Tour de Hongrie legnehezebb etapjára május 16-án kerül sor. A mohácsi rajtot követően egy újabb, a Tour de Hongrie által ritkán látogatott régió, a Villányi-hegység felé kanyarodik a mezőny. A Villány-Harkány-Siklós hurkot követően érkeznek meg a versenyzők Pécsre, ahol a rettegett Bárány út meredekét négyszer is le kell küzdeniük, mielőtt az Állatkert előtt célba érnének. A 188 km hosszú, több mint 2000 méternyi szintemelkedést tartalmazó etap kulcsfontosságú lesz az összetett győzelem szempontjából.
Egyéb érdekességek a 47. Tour de Hongrie útvonaláról:

A 829 kilométeres össztáv során csaknem 5500 méternyi szintkülönbséget kell leküzdeniük a versenyzőknek.
Az ötnapos verseny első három szakasza a sprintereknek kedvez. A negyedik szakasz a verseny királyetapja és az egyetlen hegyi befutó az útvonalban. A dombos ötödik etap a hullámzó terep, a nagy szintkülönbség és a sík befutó miatt kiszámíthatatlan végkifejlettel kecsegtet.
Az útvonal összesen 70 települést és 7 vármegyét (Békés, Jász-Nagykun-Szolnok, Bács-Kiskun, Tolna, Somogy, Baranya, Veszprém) érint.
Összesen 15 gyorsasági részhajrá során gyűjthetnek a versenyzők pontokat és bónuszmásodperceket. A részhajrák során az első három áthaladó versenyző 3, 2 és 1 másodperces jóváírásban részesül.
12 kategorizált emelkedő szerepel az idei útvonalban. Az egyetlen első kategóriás kaptató a pécsi befutó lesz – a Bárány út és Tótvázsony-Gella második, Tengelic-Szőlőhegy, Gödre, Zobákpuszta és Szentkirályszabadja pedig harmadik kategóriás besorolást kapott.

Siklós - Tereptúra adománygyűjtés
2026-05-23 10:30 - 11:30 | Siklósi Vár, Vajda János tér 8., Siklós, Baranya, 7800, Magyarország
2026 május 13-án megrendezésre kerül egy tereptúra aminek jótékonysági célja van, adományokat gyűjtenek a rászorulóknak a Siklósi várban.
Gyülekező:

Pogány-reptér parkolója

A jelentkezés regisztrációhoz kötött: terepjarostura.baranya@gmail.com

Név
Telefonszám
Rendszám
Autó típusa
jelentkezők száma

Siklós – tereptúra adománygyűjtés

Irány a Zengő
2026-05-24 09:30 - 15:30 | Hosszúhetény Kultúrház, Fő utca, Hosszúhetény, Baranya, 7694, Hungary
Kirándulj a Meteo Mecsekkel – Irány a Zengő – 2026 május 24-én vasárnap. Figyelem a túra rendszeres túrázóknak ajánlott! Részvétel saját felelősségre.
Fontosabb információk:

Találkozó: 9.30 – Hosszúhetény Kultúrház
Távolság: 12 km
Időtartam: kb 6 óra
Szintemelkedés: 412 m

Ajánlott felszerelés:

Túrabakancs
ivóvíz, kulacs
szendvics, sportszelet, műzliszelet
túrabot
kalap, kendő, sapka

Hosszúhetényben lesz a gyülekező és Pécsváradon lesz az érkezés ahonnan busz viszi vissza a résztevőket Pécsre.
Regisztráció: meteokirandulas@gmail.com

Irány a Zengő

Zarándokút: Szív és Szeretet Jegyében
2026-06-06 06:30 - 17:00 | Máriagyűdi Kegyhely, Vujicsics T. u. 66., Máriagyűd, Baranya, 7818, Magyarország
Zarándokút Pécs és Máriagyűd között – „Szív és Szeretet Jegyében” Beavató zarándoklat a Mária Út Pécs- Máriagyűd szakaszán 2026.06.06-án 6:45-től
Pár éve már beszámoltunk eseménynaptárunkban egy éjszakai zarándokútról Pécs és Máriagyűd között, most azonban egy nappali eseményre invitáljuk Önöket, melyet most is a két település közötti útra szerveznek a szervezők.
Tudnivalók:

Név: Beavató Zarándoklat 2026. június 6-án-én szombaton a szív és szeretet jegyében.
Táv: Pécs-Máriagyűd 25 km (a Mária úton)
Téma: Jézus Szíve – az önátadó szeretet
Indulás: Pécs, Tesco Parkoló ( 7631 Pécs, Kincses u.1 )
Gyülekező: 6:45-től, indulás 7:00 órakor
Jelentkezés itt

Hazautazás egyénileg, (távolsági busz indul 17:30-kor Pécsre)
Felszerelés: bakancs, réteges ruházat, eső felszerelés, étel-ital, busz ktg.
Mindenki saját felelősségére vesz részt a zarándoklaton!

Fényfesztivál Pécs 2026
2026-07-02 10:00 - 2026-07-05 00:00 | Pécs, Széchenyi tér., Pécs, Baranya, 7600, Hungary
A Fényfesztivál Pécs minden évben megrendezésre kerül, a Pécsi Sétatér Fesztivál előzi meg és alapozza a hangulatát. Idén 2026 július 2 és 5.-e között kerül megrendezésre.
A Fényfesztivál a belvárosban több helyszínen is megtekinthető, fő műsora a Székesegyháznál található, ahol sok helyi kisvállalkozás is kitelepül különféle termékeikkel. Ezen kívül a Zsolnay negyedben, a Balokányban, a Széchenyi téren és még megannyi helyszínen lesznek jelen.
Fényfesztivál Pécs
Amikor a nyári alkonyat leszáll Pécs mediterrán hangulatú belvárosára, a macskaköves utcák és történelmi homlokzatok nem a sötétségbe burkolóznak, hanem egy varázslatos, lüktető univerzummá lényegülnek át. A Zsolnay Fényfesztivál idején a valóság határai elmosódnak: a Székesegyház monumentális falai lélegző vászonná válnak, ahol a 3D-s fényfestés technológiája kelti életre az építészetet, mintha csak a kövek mesélnének elfeledett, vagy éppen jövőbeli történeteket. Ez nem csupán látványosság, hanem egy vizuális szimfónia, ahol az ősi terek és a legmodernebb digitális művészet találkozása hoz létre sosem látott dimenziókat.
A Fény Útján sétálva a látogató nem passzív szemlélő, hanem egy interaktív csoda részesévé válik, ahol minden sarok új titkot rejt. Fényszőnyegek terülnek a lábak elé, és tüllök tengerén lebegő, éteri fénylények kísérik az utazót, miközben az utcaművészek, zenészek és újcirkuszi mutatványosok gondoskodnak arról, hogy az élmény minden érzékszervre hasson. A fesztivál különleges alkímiája abban rejlik, ahogy organikus egységbe forrasztja a fényt a zenével és a mozgással, grandiózus, mégis szívmelengető atmoszférát teremtve, amelyben a technológia hideg fénye melegséggel tölti meg a teret.
Fény Útja:
A Zsolnay Negyed és a Kodály Központ lesz idén a fesztivál kiemelt élményközpontja, a teljes terület a Fényfesztivál MAX részévé válik. A karszalaggal látogatható helyszíneken a fesztivál legizgalmasabb installációi kaptak helyet, az interaktív és immerzív alkotások olyan mélységű élményt kínálnak, hogy egy teljes estét is kitöltenek.
FÉNYFESZTIVÁL MAX belépővel látogatható 23 helyszín: Civil Közösségek Háza, Cella Septichora Látogatóközpont, Nádor Galéria (2 helyszín), Pécsi Galéria, Kodály Központ (2 helyszín), Zsolnay Negyed (16 helyszín)
A Fény Útja nyitvatartása:
csütörtök, péntek, szombat: 21.30–01.00
vasárnap: 21.30–00.00
